|  |  |
| --- | --- |
|  |  |
|  |  |

Na podlagi 57. člena Zakona o javnih uslužbencih (Ur. l. RS, št. 56/2002 in nasl., v nadaljevanju ZJU) in 9. člena Uredbe o postopku za zasedbo delovnega mesta v organih državne uprave in v pravosodnih organih (Ur.l. RS, št. 139/2006 in nasl.), Višje delovno in socialno sodišče **objavlja interni natečaj za prosto uradniško delovno mesto:**

**PRAVOSODNI SVETNIK (PDI) II – višji strokovni sodelavec**

1. Organ in kraj, v katerem bo javni uslužbenec opravljal delo:

**Višje delovno in socialno sodišče, Dunajska cesta 22, Ljubljana**

2. Navedba delovnega mesta:

**pravosodni svetnik (PDI) II – višji strokovni sodelavec, za nedoločen čas, s polnim delovnim časom in poskusnim delom štirih mesecev (m/ž)**

3. Vrsta delovnega razmerja:

nedoločen čas

4. Pogoji za opravljanje dela:

* izobrazba: univerzitetni diplomirani pravnik /druga stopnja/ (diplomirani pravnik (UN) in magister prava ali magister prava na podlagi enovitega magistrskega študijskega programa)
* najmanj šest let delovnih izkušenj oziroma delovne izkušnje skladno s 54. členom Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih
* opravljen pravniški državni izpit
* državljanstvo Republike Slovenije,
* kandidat ne sme biti pravnomočno obsojen zaradi naklepnega kaznivega dejanja, ki se preganja po uradni dolžnosti in ne sme biti obsojen na nepogojno kazen zapora v trajanju več kot šest mesecev,
* zoper kandidata ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Delovne izkušnje so delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe 13. točka 6. člena ZJU).

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo z magisterijem znanosti ali doktoratom znanosti.

5. Delovno področje:

* proučevanje najzahtevnejših zadev, ki mu jih dodeli pravosodni funkcionar, priprava izjemno strokovne podlage za sprejem odločitve, priprava izjemno zahtevne odločitve, priprava obrazložitve odločitve,
* zastopanje strank po pooblastilu funkcionarja pred sodišči in drugimi organi,
* spremljanje in proučevanje prakse tujih sodišč ter tuje strokovne literature,
* sprejemanje vlog in izjav stranka na zapisnik, zasliševanje strank, pri in izvedencev po naročilu funkcionarja v posameznih zadevah izven glavne obravnave, opravljanje priprav za glavno obravnavo, vodenje obravnav,
* izvrševanje zadev uprave organa,
* priprava najzahtevnejših splošnih aktov in drugih strokovnih ter organizacijskih gradiv in navodil organa,
* opravljanje najzahtevnejših strokovnih del skladno s predpisi, ki urejajo postopek na posameznem področju in materialnimi predpisi,
* sprejem odločitev in priprava strokovnih podlag za najpomembnejše odločitve na področju delovanja organa,
* priprava pomembnejših poročil, analiz in informacij,
* priprava dogovorov za odvračanje pregona in spremljanje izvrševanja dogovorov,
* druge naloge, določene s področnimi predpisi
* opravljanje drugih strokovnih del po odredbi predstojnika pravosodnega organa,
* spremljanje in proučevanje prakse sodišča in strokovne literature,
* priprava poročil, analiz in informacij, strokovnih referatov, pravnih mnenj in vlog,
* opravljanje priprav za sejo senata, poročanje na sejah senatov in izdelava osnutkov sodnih odločb, zahtev za varstvo zakonitosti in odgovorov na izredna pravna sredstva,
* poročanje na sejah senatov in izdelava osnutkov sodnih odločb,
* opravljanje drugih najzahtevnejših strokovnih nalog po odredbi predsednika sodišča, vodje oddelka, sodnika ali direktorja sodišča
* po odredbi predsednika sodišča nadomeščanje direktorja sodišča.
1. Prijava mora vsebovati:
* pisno izjavo kandidata o izpolnjevanju pogojev glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
* opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj,
* pisno izjavo o znanju slovenskega jezika,
* pisno izjavo, da je državljan Republike Slovenije,
* pisno izjavo kandidata, da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* pisno izjavo kandidata, da zoper njega ni vložena pravnomočna obtožnica zaradi kaznivega dejanja, ki se preganja po uradni dolžnosti,
* pisno privolitev kandidata, da za namen tega natečajnega postopka dovoljuje Višjemu delovnemu in socialnemu sodišču, da pridobi podatke iz 4. točke iz uradnih evidenc. Če kandidat z vpogledom iz uradnih evidenc ne soglaša, mora sam predložiti ustrezna dokazila.

Zaželeno je, da prijava vsebuje tudi kratek življenjepis kandidata ter da kandidat poleg formalne izobrazbe navede tudi druga znanja in veščine, ki jih je pridobil.

Z izbranim kandidatom bo sklenjeno delovno razmerje za nedoločen čas, s polnim delovnim časom in štiri mesečnim poskusnim delom. V skladu s prvim odstavkom 66. člena ZJU bo izbrani kandidat imenovan v naziv v 8 dneh od dokončnosti sklepa o izbiri. Izbrani kandidat bo delo opravljal na sedežu Višjega delovnega in socialnega sodišča, Dunajska cesta 22, 1000 Ljubljana.

Kandidat, ki ne izpolnjuje natečajnih pogojev, se v skladu z 12. členom Uredbe o postopku za zasedbo prostega delovnega mesta v organih državne uprave in v pravosodnih organih, ne bo uvrstil v izbirni postopek.

1. Rok in naslov za vlaganje prijav:

Kandidat vloži prijavo v pisni obliki, ki jo pošlje v zaprti ovojnici **z označbo** „za interni natečaj za prosto uradniško delovno mesto“ **na naslov**: Višje delovno in socialno sodišče, Urad predsednice, Dunajska cesta 22, 1000 Ljubljana, v roku **8 dni** od dneva objave internega natečaja. Za pisno obliko prijave se šteje tudi elektronska oblika, poslana na elektronski naslov: urad.visds@sodisce.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni v zakonitem roku. Obvestilo o končanem izbirnem postopku bo objavljeno na spletni strani Višjega delovnega in socialnega sodišča: <https://www.sodisce.si/vdss/>.

1. Dodatne informacije:

Dodatne informacije o izvedbi internega natečaja dobite na tel. št. 01/474 47 50 (pri vodji kadrovske službe Maji Bukovec).